text: Esbjerg overrasker i Vojens
  11 marts 2014 kl. 20.52
  Esbjerg Energy vandt overraskende det tredje kvartfinaleopgør mod SønderjyskE på udebane.
  Ligesom i det første opgør i fredags måtte der forlænget spilletid til, inden Esbjerg Energy kunne trække sig sejrrigt ud med en 3-2 sejr.
  Kampen startede ellers som planlagt for værterne der kom foran 1-0 i 1. periode. Den endte dog 1-1.
  2. perioden endte også 1-1 og så var stillingen altså 2-2.
  De 2748 tilskuere fik ingen mål i 3. periode og så skulle kampen altså i forlænget spilletid. Her skulle Esbjergs Michael Binderup bruge to minutter og 24 sekunder, før han havde afgjort kampen til gæsternes fordel.
  Dermed fører SønderjyskE nu 2-1 i kvartfinaleserien, der spilles bedst af syv kampe. Inden næste kamp på fredag i Esbjerg skal SønderjyskE nok træne afslutninger. I aftenens kamp vandt de nemlig skudstatistikken med hele 42-15.
  Matchfacts:
  1-0 (06:22) Kim Lykkeskov1-1 (09:30) Søren Christiansen1-2 (31:48) Colin Vock2-2 (38:59) Brent Walton2-3 (62:24) Michael BinderupTilskuere: 2748
  
  